KLASA: 011-01/19-01/01

URBROJ: 2117/01-08-01/28-19-5

|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj** | |
| Stvaratelj dokumenta, tijelo koje provodi savjetovanje | Grad Dubrovnik  Upravni odjel za proračun, financije i naplatu | |
| Cilj i glavne teme savjetovanja | Člankom 57. stavak 3. Zakona o porezu na dohodak propisano je da su jedinice lokalne samouprave obvezne donijeti odluku kojom će propisati visine paušalnog poreza po krevetu odnosno po smještajnoj jedinici u kampu, a koje ne mogu biti manje od 150,00 kuna niti veće od 1.500,00 kuna.  Grad Dubrovnik pripremio je stoga prijedlog Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj, po naseljima na području Grada Dubrovnika, sve sukladno članku 3. Pravilnika o paušalnom oporezivanju djelatnosti iznajmljivanja i organiziranja smještaja u turizmu.  Prijedlog predstavlja izmjene u odnosu na dosadašnje iznose plaćanja paušalnog poreza te se provedenim savjetovanjem sa zainteresiranom javnošću željelo dobiti i mišljenje javnosti na predložene izmjene.  O prijedlogu ove Odluke glasovat će se na sjednici Gradskog vijeća Grada Dubrovnika. | |
| Mjesec stvaranja dokumenta | Siječanj 2019. godine | |
| Gdje i kada je nacrt bio objavljen te koliko je trajalo savjetovanje? | Nacrt Odluke objavljen je na internetskoj stranici Grada Dubrovnika www.dubrovnik.hr  Javno savjetovanje bilo je otvoreno od 09. siječnja 2019. do 18. siječnja 2019. godine.  Trajalo je 10 dana, a skraćeni rok savjetovanja bio je iz razloga što je tek 2. siječnja 2019. godine donesen Pravilnik o paušalnom oporezivanju djelatnosti iznajmljivanja i organiziranja smještaja u turizmu kojim se propisuju kriteriji po kojima će predstavničko tijelo jedinice lokalne samouprave svojim odlukama propisati visinu paušalnog poreza na dohodak i djelatnosti iz članka 57. stavka 2. Zakona o porezu na dohodak, dok je rok za donošenje predmetne odluke 31. siječnja 2019. godine. Sjednica Gradskog vijeća Grada Dubrovnika na čijem dnevnom redu će se naći ova točka, zakazana je za 23. siječnja 2019. godine. | |
| Koji su predstavnici zainteresirane javnosti dostavili svoja očitovanja/primjedbe? | Tijekom internetske javne rasprave nije bilo očitovanja odnosno primjedbi predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marijana Aksić Vitković | Datum:  21. siječnja 2019. |